सुरक्षा समितियों की सूचना के आधार पर हुई रिकवरी; दो दिन में दूसरी सफलता
India Pakistan Drone Movement; Heroine Smuggling Punjab Border | Amritsar BSF  भारत पाकिस्तान सीमा के बीच कुछ दिनों से थमी ड्रोन मूवमेंट फिर से बढ़ने लगी है। दूसरे दिन लगातार पंजाब सरहद पर ड्रोन को रिकवर किया गया है।
भारत पाकिस्तान सीमा के बीच कुछ दिनों से थमी ड्रोन मूवमेंट फिर से बढ़ने लगी है। दूसरे दिन लगातार पंजाब सरहद पर ड्रोन को रिकवर किया गया है। रविवार यह ड्रोन सुरक्षा समितियों की सूचना के आधार पर रिकवर किया गया, जिन्हें गवर्नर बनवारी लाला पुरोहित के कहने पर भारत-पाक सरहद के गांवों में तैयार किया जा रहा है।
BSF के अनुसार यह ड्रोन अमृतसर के सरहदी गांव में स्थित गांव कक्कड़ से रिकवर किया गया है। यह ड्रोन रिकवरी BSF और पंजाब पुलिस की जॉइंट टीम ने की है। देखने में यह अलग तरह का ड्रोन है। जिसे रिकवर करके जांच के लिए भेज दिया जाएगा। जहां इस ड्रोन की मूवमेंट के बारे में विस्तृत जानकारी हासिल की जाएगी।
तरनतारन से किया गया था ड्रोन रिकवर
वहीं, बीते दिन तरनतारन के सरहदी गांव राजोके से ड्रोन रिकवर किया गया था। यह एक DJI मैट्रिस 300 RTK ड्रोन था, जिसे पाकिस्तानी तस्कर हेरोइन की खेप को भारतीय सरहद में भेजने में करते हैं। बीते माह की बात करें तो पंजाब की सरहद पर कुल 8 ड्रोन रिकवर किए गए थे। जबकि इस माह आज रिकवर किया गया ड्रोन दूसरा है।